Dow Jones

Dow Jones & Company (NYSE: DJ) je američka izdavačka i informaciona firma orijentisana na vijesti iz oblasti finansija.

Kompanija je osnovana 1882. godine. Njeni osnivači su tri novinara: Charles Dow, Edward Jones i Charles Bergstresser. Kao što je to slučaj sa The New York Times i Washington Post, dionicama kompanije se trguje javno na berzi, međutim kontrolirana je od strane fizičkih lica. Trenutno je vodi porodica Bancroft.

 Izdavanje štampe 

Njena najpoznatija publikacija je The Wall Street Journal, dnevne novine koje pokrivaju američku i internacionalnu ekonomiju te vijesti i izdanja iz oblasti financija. Prvi put je počeo izlaziti 8. jula 1889. godine. Ostale verzije Journala uključuju:

 The Wall Street Journal Asia, koji pokriva Azijsku ekonomiju;
 The Wall Street Journal Europe, koji pokriva evropsku ekonomiju; 
 The Wall Street Journal Special Editions, izdanja koja objavljuju prevode članaka, koji se uključuju u lokalne novine, naročito u Latinskoj Americi.

Slični Journalu su i publikacije: Barron's Magazine, sedmični pregled svjetske ekonomije i tržišta, mjesečni žurnal Far Eastern Economic Review, te magazin za potrošače SmartMoney u saradnji sa Hearst korporacijom.

 Elektronska izdanja 

Dow Jones Electronic Publishing služi kao host za mnoge internet stranice. Kao dodatak za online izdanja njihovih publikacija, kompanija održava CareerJournal.com, koji je orjentisan na napredovanje u karijeri, također i CollegeJournal.com, zatim, OpinionJournal.com sa karakteriziranim sadržajem sa stranica Wall Street Journala koje su pod djelimičnim političko-konzervativnim utjecajem; poslovni portali StartupJournal.com, RealEstateJournal.com i Factiva, servis za novosti iz svijeta biznisa, čiji su suvlasnici sa Reuters-om.

U januaru 2005. godine, Dow Jones je kupio MarketWatch, transakcijom u vrijednosti od 528 miliona US$. MarketWatch je popularna finansijska internet stranica među investitorima. Dow Jones je ovom kupovinom sigurno još više doprinijeo svom uspjehu kao promotivnoj bazi na relaciji između proizvođača i potrošača, te povećao povjerenje u modele oglašavanja između pravnih lica i poslova baziranih na modelu prijave (subscription).

Dow Jones posjeduje i Dow Jones Newswires, internet medij koji se natječe sa Reuters i Bloomberg News.

 Emitovanje 

U medijima, Dow Jones nudi vijesti preko CNBC u SAD-u. Proizvodi dvije emisije za komercijalne radio stanice: The Wall Street Journal Report i The Dow Jones Money Report. CBS News Markerwatch sada pravi novi studio na Wall Streetu za reportera Alexis Christoforous, kako bi bili što bliže događanjima na NYSE i American Stock Exchange (Američka berza dionica).

 Berzovni indeksi 

Kompanija je "odgovorna" za nastanak nekoliko nadaleko čuvenih berzovnih dioničkih indeksa, između ostalih:

 Dow Jones Composite Average 
 Dow Jones Global Titans 
 Dow Jones Industrial Average (DJIA, "Dow 30," ili često samo "the Dow") 
 Dow Jones Transportation Average
 Dow Jones Utility Average 
 Dow Jones U.S. Large Cap Growth 
 Dow Jones U.S. Large Cap Value 
 Dow Jones U.S. Small Cap Growth 
 Dow Jones U.S. Small Cap Value 
 Dow Jones Wilshire 5000 Total Market Index 
 Dow Jones Sustainability Index

 Vlasništvo 

Kompaniju efektivno kontroliše porodica Bancroft, odnosno nasljednici Clarence W. Barron, koji posjeduju kompanijine dionice B klase, od kojih svaka ima snagu 10 glasova regularnih dionica.

 Uprava kompanije 

Trenutni članovi Upravnog odbora kompanije su: Peter Kann (predsjednik), Christopher Bancroft, Lewis B. Campbell, Michael Elefante, John Engler, Harvey Golub, Leslie Hill, Irvine Hockaday, David Li, Peter McPherson, Frank Newman, James Ottaway, Elizabeth Steele i William Steere.

 Vanjski linkovi 

 www.dj.com
 www.djindexes.com 
 www.wsj.com
 biz.yahoo.com
 Alacrastore Companysnapshot
 www.gherrity.org 
 www.marketwatch.com/
 www.sustainability-index.com/
 www.icbenchmark.com/ 
 www.djhedgefundindexes.com/

Kategorija:Računarske kompanije